மண்

மண் காருண்யன் ஈழம் எங்கள் கனவு தேசம் ! பொன் விழைக்கும் செம்மண் பூமி ! கருப்பனீர் சுவையோடொக்கும் ! கூவல்கள் நிறைந்த நாட்டின் ! முடிசூடா மன்னர் நாங்கள் ! ஆனாலும்........ ! நாமங்கு ஆண்டு சுகித்திருக்க ! குறு நிலமும் இருந்ததில்லை ! குழி நிலமும் வாய்த்ததில்லை ! முன்றிலில் தோடை பலா ! கிணற்றண்டை இளங்கமுகு ! வேலியில் நெடும் பனைகள் ! வட மேற்கில் அரிநெல்லி ! பின் வளவில் கப்பல் வாழை ! காய்த்ததென்ற கதையில்லை ! சம்பாக்கதிர் விளையும் பசும் ! புலங்கள் பார்க்க சுகம் ! புகையிலை குடை விரிக்கும் - அதுவும் ! ஆண்டான் 'தறை’ யிலல்லோ ! புசித்தோர் புசித்திருக்க ! பசித்தோர் பசித்திருந்தோம் ! மாங்குயில் கூவுஞ்சோலை ! கனவுகளில் மட்டும்வரும் ! கமக்காரன் காணி பின்னால் ! புறம்போக்கில் ஒரு குடிசை ! ! வீறோடு வெள்ளெருக்கு ! சடைத்திருக்கும் நன்னிலத்தில் ! முன்னாலே பிரண்டைக்கொடி ! பின்பக்கம் விடத்தல் மண்டி ! நீக்கமறத் தரை யேகம் ! பூத்திருக்கும் நெருஞ்சிப் பூக்கள் ! நுனிவிரலில் சம நிலையில் ! பார்த்து நடக்க வேணும் ! கப்பல் கட்டி ஆண்டோமில்லை ! கால்நடைகள் கொண்டோமில்லை ! நினைத்த நேரந்தான் குளிக்க ! கிணறுதானும் இருந்ததில்லை ! தரிசினில்தான் பிழைத்தோம் ! வளமெல்லாம் வாழ்ந்தோர் கையில் ! இப்பரதேசி நாடகன்று ! ஆண்டுகள் பலவுமாச்சு.. ! இருந்தும் என் சிந்தையிலே ! எதற்கின்னும் புதைந்திருக்கு ! அப்பொட்டல் கரம்பன் புலம் ? ! - காருண்யன்